ai4bharat/Pralekha huggingface dataset:
మంత్రిమండలి
పెట్రోలియమ్ & సహజవాయువు రంగంలో వ్యాపారం చేసుకోవడాన్ని సులభతరంగా మలచే దిశగా ఒక ప్రోత్సాహక చర్య
అంతర్జాతీయ స్పర్ధాత్మక బిడ్డింగ్  అనంతరం హెచ్ఇఎల్పి /ఒఎఎల్పి లలో భాగంగా బ్లాకులను/కాంట్రాక్టు ఏరియాలను సఫలీకృతులైన బిడ్డర్ లకు ఇవ్వడానికి ఆమోదముద్ర వేసే అధికారాలను పెట్రోలియమ్ మరియు సహజవాయువు శాఖ మంత్రి కి, ఇంకా ఆర్థిక శాఖ మంత్రి కి అప్పగించేందుకు ఆమోదం తెలిపిన మంత్రివర్గం
కార్యదర్శుల సాధికారిక సంఘం  సిఫారసుల ప్రాతిపదికన జరిగే అంతర్జాతీయ స్పర్ధాత్మక బిడ్డింగ్  అనంతరం హైడ్రోకార్బన్ అన్వేషణ మరియు అనుమతి విధానం  లో భాగంగా బ్లాకులను/కాంట్రాక్టు ఏరియాల ను సఫలీకృతులైన బిడ్డర్ లకు ఇవ్వడానికి ఆమోదం తెలిపే అధికారాలను పెట్రోలియమ్ మరియు సహజవాయువు శాఖ మంత్రి కి, ఇంకా ఆర్థిక శాఖ మంత్రి కి అప్పగించేందుకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రి వర్గం ఆమోదం తెలిపింది. వ్యాపారం చేసుకోవడాన్ని సులభతరంగా మలచాలన్న ప్రభుత్వ చొరవ లో భాగంగా ఈ మేరకు నిర్ణయాన్ని తీసుకోవడమైంది. బ్లాకులను హెచ్ఇఎల్పి లో భాగంగా ఒక సంవత్సరంలో రెండు సార్లు కేటాయిస్తున్నారు. అందువల్ల అధికారాలను అప్పగించాలనే ఈ చర్య బ్లాకుల కేటాయింపునకు సంబంధించిన నిర్ణయాలు తీసుకొనే ప్రక్రియ ను వేగవంతం చేయడమే కాక వ్యాపారం చేసుకోవడాన్ని సులభతరంగా మలచేందుకు మార్గాన్ని సుగమం చేస్తుంది.
ప్రభావం:
ఎన్ఇఎల్పి విధానంలో భాగంగా బిడ్ ఇవాల్యుయేషన్ క్రైటీరియా  ని ఇసిఎస్ పరిశీలిస్తుంది. బ్లాకులను కేటాయించడం పై అవసరమైన చోటల్లా బిడ్డర్ లతో సంప్రదింపులు జరుపుతుంది. ఇసిఎస్ తన సిఫారసులను సిసిఇఎ దృష్టికి తీసుకుపోతుంది. బ్లాకుల కేటాయింపునకు సిసిఇఎ ఆమోద ముద్ర వేస్తుంది. అంతర్ మంత్రిత్వ శాఖ సంప్రదింపులు  తో సహా ఈ ప్రక్రియ అంతా సుదీర్ఘం కావడంతో పాటు బోలెడు సమయాన్ని కూడా తీసుకొంటోంది. బ్లాకుల/ కాంట్రాక్టు ఏరియాల కేటాయింపునకు పడుతున్న వ్యవధిని ప్రభుత్వం అనుసరిస్తున్నటువంటి ‘వ్యాపారం చేసుకోవడాన్ని సరళతరంగా మలచే’ కార్యక్రమానికి తగ్గట్టుగా కుదించడం అభిలషణీయంగా ఉండగలదు. నూతన హైడ్రోకార్బన్ అన్వేషణ మరియు అనుమతి జారీ విధానం లో భాగంగా స్పర్ధాత్మక బిడ్డింగ్ నిరంతరంగా కొనసాగుతూంటుంది; బ్లాకులను ఒక సంవత్సరంలో రెండు పర్యాయాలు కేటాయిస్తూ పోతారు.
పూర్వరంగం:
హైడ్రోకార్బన్ అన్వేషణ మరియు అనుమతి విధానం  పేరిట అన్వేషణ మరియు ఉత్పత్తి  రంగం కోసం ఒక కొత్త విధాన పరమైన వ్యవస్థ ను భారత ప్రభుత్వం 2016 వ సంవత్సరంలో మొదలుపెట్టింది. మునుపటి విధాన వ్యవస్థ తో పోలిస్తే నూతన విధానం రూపావళి పరంగా ఒక ప్రధానమైన అడుగు అని చెప్పాలి. నూతన విధానం ముఖ్యాంశాలలో.. రాబడి పంపకం కాంట్రాక్టు, సంప్రదాయ మరియు సంప్రదాయేతర హైడ్రోకార్బన్ వనరుల అన్వేషణకు, ఉత్పత్తికి ఒకటే లైసెన్సు, మార్కెటింగ్ పరంగాను, ధరల నిర్ణయం పరంగాను స్వేచ్ఛ..ల వంటివి ముఖ్యమైనవి. కాగా, హెచ్ఇఎల్పి లో ఓపెన్ ఎకరేజ్ లైసెన్సింగ్ పాలిసి  ఒక ప్రధానమైన వినూత్న అంశంగా తెర మీదకు వచ్చింది. ఇందులో భాగంగా ఇన్వెస్టరు తన స్వీయ ప్రయోజనం కొరకు బ్లాకులను ఏర్పరచుకోవచ్చు. ఏడాది పొడవునా ఎక్స్ప్రెశన్ ఆఫ్ ఇంటరెస్టు  ని దాఖలు చేయవచ్చు. ఎక్స్ప్రెశన్ ఆఫ్ ఇంటరెస్ట్ ను వ్యక్తం చేసిన ప్రాంతాల ఆధారంగా ప్రతి 6 నెలలకు బిడ్డింగు ను నిర్వహిస్తారు.
2017 జులై 1వ తేదీన ప్రారంభించి 2017 నవంబర్ 15న ముగించిన ఒఎఎల్పి యొక్క ఒకటో ఇఒఐ కి ప్రభుత్వం బ్రహ్మాండమైన ప్రతిస్పందనను అందుకొన్నది. 11 రాష్ట్రాలలో 59282 చదరపు కిలో మీటర్ల విస్తీర్ణంలోని 55 బ్లాకులను ఒకటో విడత బిడ్ లో ఇవ్వజూపారు. బిడ్డింగు ప్రక్రియను సురక్షితమైన మరియు ప్రత్యేకించినటువంటి ఇ-బిడ్డింగ్ పోర్టల్ ద్వారా చేపడుతున్నారు.
(
ప్రధాన మంత్రి కార్యాలయం
గుజరాత్ లో ఒక రోడ్డు ప్రమాదం లో ప్రాణనష్టం వాటిల్లడం పట్ల సంతాపం తెలిపిన ప్రధాన మంత్రి
బాధితుల కు పరిహారాన్ని ప్రకటించారు
గుజరాత్ లోని ఆనంద్ జిల్లా లో ఒక రోడ్డు ప్రమాదం కారణం గా ప్రాణ నష్టం సంభవించినందుకు ప్రధాన మంత్రి శ్రీ నరేంద్ర మోదీ దు:ఖాన్ని వ్యక్తం చేశారు. బాధితుల కు పరిహారాన్ని ఇవ్వనున్నట్లు కూడా ఆయన ప్రకటించారు.
‘‘గుజరాత్ లోని ఆనంద్ జిల్లా లో జరిగిన ఒక రోడ్డు ప్రమాదం లో ప్రాణ నష్టం సంభవించడం నాకు దుఃఖాన్ని కలిగించింది. తమ ఆప్తుల ను కోల్పోయిన వారికి ఇదే నా సంతాపం. మరణించిన ప్రతి ఒక్క వ్యక్తి దగ్గరి సంబంధికుల కు పిఎమ్ఎన్ఆర్ఎఫ్ నుంచి 2 లక్షల రూపాయల చొప్పున పరిహారాన్ని అందించడం జరుగుతుంది: PM @narendramodi’’ అని ప్రధాన మంత్రి కార్యాలయం ఒక ట్వీట్ లో తెలిపింది.
నీతి ఆయోగ్
పెండింగ్ అంశాల పరిష్కారం, స్వచ్ఛత కోసం ప్రత్యేక ప్రచారం 2.0 అమలు చేసిన నీతి ఆయోగ్
పెండింగ్ అంశాల పరిష్కారం, స్వచ్ఛతతో 'స్వచ్ఛ భారతదేశం' తో మహాత్మా గాంధీకి నివాళులు అర్పించడానికి పరిపాలనా సంస్కరణలు మరియు ప్రజా ఫిర్యాదుల విభాగం  2021 అక్టోబర్ 2వ తేదీ నుంచి 31వ తేదీ వరకు ప్రత్యేక కార్యక్రమాన్ని నిర్వహించింది. విజయవంతమైన కార్యక్రమాన్ని 2022,2023లో కూడా కొనసాగించాలని పరిపాలనా సంస్కరణలు మరియు ప్రజా ఫిర్యాదుల విభాగం నిర్ణయించింది. 2022 నవంబర్ నుంచి 2023 ఆగస్టు వరకు ప్రత్యేక ప్రచారం 2.0 అమలు జరిగింది. ప్రజల ఫిర్యాదులను సకాలంలో ప్రభావవంతంగా పరిష్కరించి, పార్లమెంట్ సభ్యులు, రాష్ట్ర ప్రభుత్వాలు, వివిధ మంత్రిత్వ శాఖలు/విభాగాలతో ఏర్పాటైన మంత్రివర్గ సంప్రదింపుల కమిటీలు నుంచి అందిన సూచనలు, పార్లమెంట్ లో ఇచ్చిన హామీలు అమలు జరిగేలా చూసేందుకు ప్రత్యేక ప్రచారం 2.0 అమలు జరిగింది.
పరిపాలనా సంస్కరణలు మరియు ప్రజా ఫిర్యాదుల విభాగం సూచనల మేరకు నీతి ఆయోగ్ లో ప్రత్యేక ప్రచారం 2.0 విజయవంతంగా అమలు జరిగింది. పెండింగ్ లో ఉన్న అంశాల పరిష్కారం, స్వచ్ఛత లక్ష్యంగా ప్రత్యేక ప్రచారం 2.0 అమలు జరిగింది.
నీతి ఆయోగ్ కార్యాలయం, దాని అనుబంధ కార్యాలయాలు డెవలప్మెంట్ మానిటరింగ్,ఎవాల్యుయేషన్ ఆఫీస్, వీతి భవన్లో ఉన్న అటల్ ఇన్నోవేషన్ మిషన్,అటల్ ఇన్నోవేషన్ మిషన్ కు అనుబంధంగా స్వయంప్రతిపత్తి సంస్థగా పనిచేస్తున్న . నేషనల్ ఇన్స్టిట్యూట్ ఆఫ్ లేబర్ ఎకనామిక్స్ రీసెర్చ్ అండ్ డెవలప్మెంట్, నరేలా, న్యూఢిల్లీలో కార్యక్రమం అమలు జరిగింది. . పార్లమెంట్ సభ్యులు, రాష్ట్ర ప్రభుత్వాలు, మంత్రిత్వ శాఖల సంప్రదింపులు, మంత్రిత్వ శాఖలు/విభాగాల ద్వారా అందిన పార్లమెంట్ హామీల నుంచి ప్రజా ఫిర్యాదులను సకాలంలో,ప్రభావవంతంగా పరిష్కరించడం లక్ష్యంగా కార్యక్రమం అమలు జరిగింది. స్వచ్ఛ భారత్ అభియాన్ “ప్రత్యేక ప్రచారం 2.0” లో రికార్డుల నిర్వహణ, పరిశుభ్రత , కార్యాలయంలో పేరుకుపోయిన వ్యర్థాలను తొలగించడం, అదనపు స్థలాన్ని అందుబాటులోకి తేవడం లాంటి కార్యక్రమాలు నీతి ఆయోగ్లో అమలు జరిగాయి.
ప్రత్యేక ప్రచారం 2.0 అమలుతో ప్రజా ఫిర్యాదులు, పార్లమెంటరీ హామీలు, ప్రధానమంత్రి కార్యాలయం నుంచి అందిన సూచనల పరిష్కారం ఊపందుకుంది. రికార్డుల నిర్వహణలో భాగంగా గణనీయమైన సంఖ్యలో ఫైళ్లను అధికారులు సమీక్షించి పనికిరాని ఫైళ్లను తొలగించారు.కార్యాలయంలో అదనపు స్థలం అందుబాటులోకి వచ్చింది. వ్యర్థాల అమ్మకం ద్వారా ఆదాయం సమకూరింది. సమీక్ష కోసం గుర్తించిన ఫైళ్లలో 75% కంటే ఎక్కువ ఫైల్లు అధికారులు పరిశీలించారు. ప్రత్యేక ప్రచారం 2.0 అమలు చేసిన కాలంలో దాదాపు 95% ప్రజా ఫిర్యాదులు, అప్పీళ్లు పరిష్కారం అయ్యాయి. పారవేయడం కోసం అనవసరమైన వస్తువులు,వాడుకలో లేని వస్తువులను అధికారులు గుర్తించారు.
లక్ష్యాలు, సాధించిన విజయాలు, నిర్వహించిన కార్యకలాపాలకు సంబంధించిన ఫోటోలను పరిపాలనా సంస్కరణలు మరియు ప్రజా ఫిర్యాదుల విభాగం ఎస్సిడీ పీఎం పోర్టల్లో నీతి ఆయోగ్ పొందుపరిచింది.
ముందు తర్వాత
ప్రధాన మంత్రి కార్యాలయం
ఉత్కళ దిబస నాడు ఒడిశా ప్రజల కు శుభాకాంక్ష లు తెలిపిన ప్రధాన మంత్రి
ఉత్కళ దిబస నాడు ఒడిశా ప్రజల కు ప్రధాన మంత్రి శ్రీ నరేంద్ర మోదీ శుభాకాంక్ష లు తెలిపారు.
ఉత్కళ దిబస ప్రత్యేక సండర్భం లో ఇవే శుభాకాంక్ష లు. ఒడిశా తాలూకు సాటి లేనటువంటి సంస్కృతి కి నేను నమస్కరిస్తున్నాను. ఒడిశా ప్రజలు భారతదేశం ప్రగతి కి ఎంతగానో తోడ్పడ్డారు. రాష్ట్ర ప్రజలకు సంతోషం, చక్కనైన ఆరోగ్యం ప్రాప్తించు గాక’’ అని ఒక ట్వీట్ లో ప్రధాన మంత్రి పేర్కొన్నారు.
గనుల మంత్రిత్వ శాఖ
అర్జెంటీనా, ఆస్ట్రేలియా, చిలీ నుంచి వ్యూహాత్మక ఖనిజాలను సేకరించేందుకు గనుల మంత్రిత్వ శాఖ ఆధ్వర్యంలోని ఖనిజ్ బిదేశ్ ఇండియా లిమిటెడ్  ప్రయత్నాలు
లిథియం వెలికితీత కోసం ప్రాజెక్టులను ఏర్పాటు లక్ష్యంతో, గుర్తించిన రెండు ప్రాంతాల్లో తవ్వకాలు జరపడం కోసం అర్జెంటీనాకు చెందిన కేమైన్ సంస్థతో భాగస్వామ్యం కుదుర్చుకోవడానికి గనుల మంత్రిత్వ శాఖ ఆధ్వర్యంలోని ఖనిజ్ బిదేశ్ ఇండియా లిమిటెడ్  ఇటీవల ఆసక్తిని వ్యక్తం చేసింది. నిర్ణీత కాల పరిమితిలో ప్రాజెక్టులను ఏర్పాటు చేయాలన్నది లక్ష్యం. అర్జెంటీనాలో లిథియం, ఇతర ఖనిజాలను అన్వేషించడానికి అర్జెంటీనాకు చెందిన ప్రభుత్వ సంస్థలు జేఈఎంఎస్ఈ, కేమైన్, వైపీఎఫ్తో 2020 జులై-సెప్టెంబర్లో కాబిల్ మూడు అవగాహన ఒప్పందాలు కుదుర్చుకుంది.
ఈ సంవత్సరం అక్టోబర్లో, అర్జెంటీనాలోని కాటమార్కాలో ఉన్న లా అగ్వాడా, ఎల్ ఇండియోలోని రెండు లిథియం ప్రాజెక్టులకు సంబంధించిన సమాచారాన్ని బ్యూనస్ ఎయిర్స్లోని భారత రాయబార కార్యాలయం ద్వారా కేమైన్ పంపింది. చిలీలోనూ ఉమ్మడి లిథియం మైనింగ్ ప్రాజెక్టులు చేపట్టేందుకు కాబిల్ ప్రయత్నాలు చేస్తోంది.
ఆస్ట్రేలియా పరిశ్రమలు, విజ్ఞానం & వనరుల మంత్రిత్వ శాఖకు చెందిన క్రిటికల్ మినరల్ ఆఫీస్తో  వివరణాత్మక సహకార విధివిధానాలతో కూడిన అవగాహన ఒప్పందం  మీద 2022 మార్చిలో కాబిల్ సంతకం చేసింది.
ఆస్ట్రేలియాకు చెందిన లి & కో మినరల్ అసెట్స్లో ఉమ్మడి పెట్టుబడుల కోసం ఈ ఒప్పందం జరిగింది.
ఖనిజ్ బిదేశ్ ఇండియా లిమిటెడ్  పేరిట నాల్కో, హెచ్సీఎల్, ఎంఈసీఎల్ కలిసి 2019లో ఒక ఉమ్మడి ప్రాజెక్టును ఏర్పాటు చేశాయి. విదేశాల్లో లిథియం, కోబాల్ట్ వంటి వ్యూహాత్మక ఖనిజాలను తవ్వి, సేకరించడం ఈ ప్రాజెక్ట్ ఉద్దేశం.
ఆరోగ్య, కుటుంబ సంక్షేమ మంత్రిత్వ శాఖ
పెద్ద సంఖ్యలో కోలుకుంటున్న కోవిడ్ బాధితులు ఇప్పుడు మొత్తం సంఖ్య దాదాపు 21 లక్షలు
కోలుకుంటున్నవారి శాతం నేటికి 74%
చికిత్సలో ఉన్నవారి కంటే కోలుకున్నవారు 3 రెట్లు అధికం
కోవిడ్ నుంచి కోలుకొని ఆస్పత్రులనుంచి, హోమ్ ఐసొలేషన్ నుంచి డిశ్చార్జ్ అవుతున్నవారి సంఖ్య బాగా పెరుగుతూ ఉండటంతో దేశవ్యాప్తంగా కోలుకున్నవారి సంఖ్య ఈరోజు దాదాపు 21 లక్షలకు చేరింది. 20,96,664 మంది కోలుకోవటానికి ప్రధాన కారణం పరీక్షించు, ఆనవాలు పట్టు, చికిత్స అందించు అనే త్రిముఖ వ్యూహం సమర్థంగా అనుసరించటమే. ఆక్సిజెన్ వాడకం, నైపుణ్యం గల డాక్టర్లను ఐసియు లలో నియోగించటం, మెరుగైన ఆంబులెన్స్ ల వాడకం సహా చికిత్సకు సంబంధించి ప్రామాణిక విధానాలు పాటించటం వలన ఆశించిన ఫలితాలు రాబట్టగలిగారు.
గడిచిన 24 గంటల్లో 58,794 మంది కోలుకోగా భారత్ లో కోలుకుంటున్నవారి శాతం 74%  కు చేరింది. గత కొద్ది నెలలలో కోలుకుంటున్న వారి సంఖ్య గణనీయంగా పెరుగుతూ వస్తున్నదనటానికి ఇది నిదర్శనం.
భారత్ లో మొత్తం 14 లక్షల  మంది కోలుకోగా వీరి సంఖ్య ప్రస్తుతం చికిత్సలో ఉన్న వారు 6,86,395 మంది కంటే చాలా ఎక్కువగా ఉంది. రికార్డు స్థాయిలో కోలుకుంటున్నవారు ఉండటంతో ఇప్పుడు దేశంలో చికిత్స అందించాల్సినవారి సంఖ్య బాగా తగ్గి అదుపులో ఉంది. ప్రస్తుతం ఆ సంఖ్య మొత్తం పాజిటివ్ కేసులలో 24.19% మాత్రమే.
తొలిదశలోనే పరీక్షలు చేసి గుర్తించటం, బాధితుడికి దగ్గరగా వచ్చినవారి ఆనవాలు పట్టటం, పాజిటివ్ గా గుర్తించిన వారికి సకాలంలో చికిత్స అందించటం కారణంగా కోలుకునేవారి సంఖ్య పెరగటంతోబాటు పాజిటివ్ లలో చనిపోయినవారి సంఖ్య బాగా తక్కువగా ఉంది. ఇది అంతర్జాతీయ సగటు కంటే తక్కువగా ఉండటంతోబాటు క్రమంగా ఇంకా తగ్గుతూ వస్తోంది. ప్రస్తుతం 1.89% గా ఉంది. అంతే కాకుండా చికిత్సలో ఉన్నవారిలో వెంటిలేటర్ సాయంతో ఉన్నవారి సంఖ్య కూడా చాలా తక్కువగా ఉంది.
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు
కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టోల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం చూడండి: https://www.mohfw.gov.in/pdf/coronvavirushelplinenumber.pdf
సమాచార, ప్రసార మంత్రిత్వ శాఖ
సీఐఐ బిగ్ పిక్చర్ సమ్మిట్ వీడ్కోలు సమావేశంలో ఐ అండ్ బీ కార్యదర్శి లేవనెత్తిన ముఖ్యంశాలు
మీడియా, వినోద రంగం సాధారణంగా ఆర్థిక వ్యవస్థ కంటే చాలా వేగంగా అభివృద్ధి చెందాలి ఎందుకంటే ఎం&ఈ రంగం ఆర్థిక వ్యవస్థలో ప్రముఖంగా వెలుగొందుతోంది. అంతే కానీ దేశ ఆర్థిక వ్యవస్థను అనుసరించేది కాదు. ఎం&ఈ రంగం 100 బిలియన్ డాలర్ల విలువైన మార్కెట్గా మారాలని లక్ష్యంగా పెట్టుకోవాలి. ఈ రంగానికి ఉజ్వల భవిష్యత్తు ఉంది. కంటెంట్ చట్టం పరిధిలో ఉన్నంత వరకు, ఏదైనా కంటెంట్కు మద్దతు ఇవ్వడానికి ప్రభుత్వం సిద్ధంగా ఉంటుంది . ఎటువంటి పరిమితులు ఉండవు. మంత్రిత్వ శాఖ ఈ సంబంధిత నిబద్ధతకు అనుగుణంగా మసలుకోవడానికి ప్రయత్నిస్తుంది. ఏవీజీసీ సెంటర్ ఫర్ ఎక్సలెన్స్లో, పరిశ్రమ భాగస్వామ్యం కోసం మంత్రిత్వ శాఖ ఉంచబడుతుంది, పీపీపీ విధానంలో ప్రభుత్వ భాగస్వామ్యాన్ని పరిమితం చేస్తుంది. థియేటర్లను ఏర్పాటు చేయడానికి చట్టాలు చాలా పాతవి మరియు సినిమాటోగ్రాఫ్ చట్టం సమయంలో రూపొందించబడ్డాయి. ప్రాచీన చట్టాలను పునఃపరిశీలించమని ప్రభుత్వం రాష్ట్రాలను కోరుతూ వస్తోంది. పైరసీ వ్యతిరేక ఉద్యమానికి ప్రభుత్వం మద్దతు ఇస్తుంది, పైరసీ అనేది అన్ని స్థాయిలలో బలమైన చర్య అవసరమయ్యే శాపంగా ఉంది. ముసాయిదా సినిమాటోగ్రాఫ్ చట్టం పైరసీకి పాల్పడే వారిపై కఠిన చర్యలకు సిఫార్సు చేసింది. డిజిటల్ మాధ్యమంలో పైరసీపై వారి ప్రతిపాదనలపై ప్రభుత్వం ఇప్పుడు సీఐఐతో కలిసి పనిచేయడానికి సిద్ధంగా ఉంది.
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
మత్స్య పరిశ్రమను ప్రోత్సహించడానికి సహాయ ప్యాకేజీ
మత్స్య, పశుసంవర్ధక మరియు పాడిపరిశ్రమ మంత్రిత్వ శాఖకు చెందిన మత్స్య శాఖ, ఆత్మ నిర్భార్ భారత్ కోవిడ్ -19 ఉపశమన ప్యాకేజీలో భాగంగా, ప్రధాన మంత్రి మత్స్య సంపద యోజన  అనే ఒక ప్రధాన పథకాన్ని ప్రారంభించింది. 2020-21 ఆర్థిక సంవత్సరం నుండి 2024-25 ఆర్ధిక సంవత్సరం వరకు 5 సంవత్సరాల వ్యవధిలో, 20,050 కోట్ల రూపాయల అంచనా వ్యయంతో, ఈ పధకాన్ని, అన్ని రాష్ట్రాలు / కేంద్ర పాలిత ప్రాంతాలలో అమలుచేస్తారు. అస్సాం, హర్యానా మరియు ఈశాన్య రాష్ట్రాలతో సహా అన్ని రాష్ట్రాలు మరియు కేంద్రపాలిత ప్రాంతాలలో ఈ పథకం అమలు చేయబడుతోంది.
దీనికి అదనంగా, కోవిడ్-19 మహమ్మారి సమయంలో, మత్స్యకారులు / చేపల రైతులు / చేపల కార్మికులు / చేపల అమ్మకందారులకు సహాయం చేయడానికి, 2020 ఏప్రిల్ 10వ తేదీ నాటి హోం వ్యవహారాల మంత్రిత్వ శాఖ మార్గదర్శకాలు ఫిషింగ్  / ఆక్వాకల్చర్ పరిశ్రమ కార్యకలాపాలను కూడా అనుమతించాయి . వీటిలో, దాణా మరియు నిర్వహణ, పంటకోత, ప్రాసెసింగ్, ప్యాకేజింగ్, కోల్డ్చైన్, అమ్మకం మరియు మార్కెటింగ్, హేచరీలు, ఫీడ్ ప్లాంట్లు, వాణిజ్య ఆక్వేరియా, చేపలు / రొయ్యలు మరియు చేపల ఉత్పత్తుల కదలిక, విత్తనం / ఫీడ్ మరియు కార్మికులకు చెందిన కార్యకలాపాలు కూడా ఉన్నాయి.
ఈ సమాచారాన్ని, మత్స్య, పశుసంవర్ధక మరియు పాడి పరిశ్రమల శాఖ మంత్రి శ్రీ ప్రతాప్ చంద్ర సారంగి, తాను సమర్పించిన లిఖితపూర్వక సమాధానంలో పేర్కొన్నారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
నీటి శుద్ధీకరణకు సామాజిక స్థాయి సాంకేతిక పరిజ్ఞానాన్ని బదలాయించిన సి.ఎస్.ఐ.ఆర్., సి.ఎం.ఇ.ఆర్.ఐ.
నీటి శుద్ధీకరణలో భాగంగా చేపట్టే హై-ఫ్లో ప్లోరైడ్, ఇనుము అవశేషాల నిర్మూలనా ప్రక్రియకు సంబంధించిన సాంకేతిక పరిజ్ఞానాన్ని కేంద్ర వైజ్ఞానిక పారిశ్రామిక పరిశోధనా సంస్థ , కేంద్ర మెకానికల్ ఇంజినీరింగ్ పరిశోధనా సంస్థ  ఈ రోజు పశ్చిమ బెంగాల్ లోని హౌరాకు చెందిన కాప్రికన్స్ అక్వా ప్రైవేట్ లిమిటెడ్ సంస్థకు బదిలీ చేసింది. పశ్చిమ బెంగాల్ లోని దుర్గాపూర్ లో జరిగిన ఈ కార్యక్రమాన్ని వర్చువల్ వేదికపై నిర్వహించారు. సి.ఎస్.ఐ.ఆర్., సి.ఎం.ఆర్.ఐ. సంస్థల డైరెక్టర్ ప్రొఫెసర్  హరీష్ హీరానీ సమక్షంలో సాంకేతిక పరిజ్ఞాన బదలాయింపు నిర్వహించారు.
ఈ సందర్భంగా ప్రొఫెసర్ హీరానీ మాట్లాడుతూ, “సామాజిక స్థాయి నీటి శుద్ధీకరణ వ్యవస్థలో ప్రవాహ వేగం గంటకు పదివేల లీటర్ల మేర ఉంటుంది. నీటి శుద్ధీకరణ ప్రక్రియకోసం ఇసుక, కంకర, నీటిలో కరిగిపోయే ఇతర సామగ్రిని అంటే మనకు సాధారణంగా అందుబాటులో ఉండే ముడి పదార్థాలను వినియోగిస్తారు. శుద్ధీకరణ ప్రక్రియ 3 దశల్లో అనుమతించిన పరిమితుల్లో ఉంటుంది. అంటే,.ఈ ప్రక్రియలో లీటర్ నీటికి 1.5 మిల్లీగ్రాముల ఫ్లోరైడ్ ను, 0.3 మిల్లీ గ్రాముల ఇనుప అవశేషాలను ఈ టెక్నాలజీ తొలగిస్తుంది. మొత్తం ప్రక్రియ వ్యయం కూడా అందుబాటులోనే ఉంటంది. సేంద్రియ పదార్థాల అవశేషాలను తొలగించే ఆక్సీకరణం, నీటిలో కలుషితాలన్నీ కిందకు పేరుకుపోయే గ్రావిటేషనల్ సెటిలింగ్ వంటి ప్రక్రియలను ఈ పరిజ్ఞానంలో వినియోగిస్తారు. నీటిని వడగట్టే ప్రక్రియ మన్నిక ఎక్కువ కాలం ఉండేలా ఈ పరిజ్ఞానం దోహదపడుతుంది.” అన్నారు.
“అందుబాటులో ఉన్న గణాంకాల ప్రకారం నీటి కాలుష్యం ఉన్న జనావాసాల్లో ఫ్లోరైడ్ వ్యాధి బాధితుల సంఖ్య గత 50 ఏళ్లుగా పెరుగుతూ వస్తోంది. భూగర్భ జలం తగ్గే కొద్దీ ఈ సమస్య మరింత పెరుగుతూ వస్తోంది. ఒక పరిమిత ప్రాంతంలోని నీటిలో ఫ్లోరైడ్ సాంధ్రత స్థాయి కూడా ఎక్కువవుతోంది. నీటిలోని ఫ్లోరైడ్ అవశేషాల తొలగింపు పరిష్కారాలు సరిగా అందుబాటులో లేని కారణంగా, దేశంలో ఫ్లోరైడ్ బారిన పడేవారి సంఖ్య కూడా పెరుగుతోంది. ఈ నేపథ్యంలో ఆత్మనిర్భర్ భారత్ పథకంలో సాంకేతిక పరిజ్ఞాన వినియోగానికి కూడా ఎక్కువ ప్రాధాన్యం ఇస్తున్నారు. నీటిశుద్ధీకరణ సాంకేతిక పరిజ్ఞానాన్ని విస్తృతం చేయడం, యువత ఉపాధి కల్పనకు కూడా ప్రేరణ కలిగించే అవకాశం ఉంది. బాధిత ప్రాంతాల్లో సామాజిక స్థాయిలో ఈ నీటి శుద్ధీకరణ ప్రక్రియను విస్తరింపచేయడంవల్ల, దేశవ్యాప్తంగా ఇనుము అవశేషాలు, ఫ్లోరోసిస్ వంటి వాటిని తొలగించేందుకు అవకాశం ఉంటుంది.” అని ఆయన అన్నారు.
కాప్రికన్స్ అక్వా ప్రైవేట్ లిమిటెడ్ సంస్థ డైరెక్టర్ సంజయ్ దత్తా మాట్లాడుతూ, సి.ఎస్.ఐ.ఆర్., సి.ఎం.ఇ.ఆర్.ఐ. కలసి నీటి శుద్ధీకరణకు సరైన నీటి శుద్ధీకరణ సాంకేతిక పరిజ్ఞానాన్ని అందుబాటులోకి తెచ్చినట్టు చెప్పారు. వ్యయానికి తగిన ఫలితాలను అందించేలా, అందుబాటులో ఉన్న ఈ పరిజ్ఞానంతో, స్వచ్చమైన నీటిసరఫరాకు నోచుకోని ప్రజలకు సేవలందించడానికి వీలుంటుందన్నారు. నీటి శుద్ధీకరణకు ఉద్దేశించిన ఈ సాంకేతిక పరిజ్ఞానం బదలాయింపుతో ఫలితాలు ఎంతో బాగుంటాయని, ఫ్లోరైడ్, ఇనుప అవశేషాల నీటి కాలుష్యం ఎక్కువగా ఉన్న జార్ఖండ్, ఉత్తరప్రదేశ్, అస్సాం రాష్ట్రాలకోసం సి.ఎం.ఇ.ఆర్.ఐ. నీటి శుద్ధీకరణ పరిజ్ఞానాన్ని వినియోగించాలని తమ సంస్థ భావిస్తోందని ఆయన చెప్పారు.
ప్రధాన మంత్రి కార్యాలయం
ప్రధాన మంత్రి శ్రీ నరేంద్ర మోదీ కు, భారతదేశం లో ఆస్ట్రేలియా ప్రధాని కి ప్రత్యేక వ్యాపార దూత శ్రీ టోనీ ఎబట్ కు మధ్య జరిగిన సమావేశం
ఆస్ట్రేలియా పూర్వ ప్రధాని శ్రీ టోనీ ఎబట్ తో ప్రధాన మంత్రి శ్రీ నరేంద్ర మోదీ ఈ రోజు న సమావేశమయ్యారు. శ్రీ టోనీ ఎబట్ ఆస్ట్రేలియా ప్రధాన మంత్రి కి ప్రత్యేక వ్యాపార దూత హోదా లో 2021 ఆగష్టు 2వ తేదీ నుండి 6వ తేదీ వరకు భారతదేశం లో పర్యటించడం కోసం విచ్చేశారు.
నేతలు ఇద్దరూ భారతదేశం-ఆస్ట్రేలియా సమగ్ర వ్యూహాత్మక భాగస్వామ్యం తాలూకు పూర్తి సామర్థ్యాన్ని వినియోగించుకొనేందుకు ద్వైపాక్షిక వ్యాపారం, పెట్టుబడి, ఆర్థిక సహకారాన్ని మరింత పెంచుకొనే పద్ధతుల ను గురించి చర్చించారు.
వారు భారతదేశాని కి, ఆస్ట్రేలియా కు మధ్య ఆర్థిక సహకారం పెంపొందడం వల్ల ఇరు దేశాల కు కోవిడ్-19 మహమ్మారి వల్ల తలెత్తిన ఆర్థిక సవాళ్ల ను సరి అయిన విధం గా ఎదుర్కోవడం లో తోడ్పాటు లభిస్తుందని స్పష్టం చేశారు. దీనితో పాటుగా వారికి ఒక స్థిరమైనటువంటి, సురక్షితమైనటువంటి, సంపన్నమైనటువంటి ఇండో-పసిఫిక్ ప్రాంతం గురించిన తమ భాగస్వామ్య దార్శనికత ను అమలుపరచడం లో కూడాను సహాయం అందుతుందని పేర్కొన్నారు.
ఇటీవలి కాలంలో భారతదేశం-ఆస్ట్రేలియా సంబంధాల లో చెప్పుకోదగ్గ వృద్ధి చోటు చేసుకోవడం పట్ల ప్రధాన మంత్రి శ్రీ నరేంద్ర మోదీ సంతోషాన్ని వ్యక్తం చేశారు. మరి ఈ ప్రయాణం లో, ప్రధాని శ్రీ స్కాట్ మారిసన్, పూర్వ ప్రధాని శ్రీ టోనీ ఎబట్ ల మహత్వపూర్ణమైన సమర్ధన ను కూడా ఆయన ప్రశంసించారు.
గడచిన సంవత్సరం లో ప్రధాని శ్రీ మారిసన్ తో కలసి తాను పాల్గొన్న వర్చువల్ సమిట్ ను కూడా ఈ సందర్భం లో ప్రధాన మంత్రి శ్రీ నరేంద్ర మోదీ గుర్తుకు తెచ్చుకొన్నారు. స్థితులను పరిగణన లోకి తీసుకొని వీలయినంత త్వరలోనే ప్రధాని శ్రీ మారిసన్ కు భారతదేశం లో ఆతిథ్యాన్ని ఇవ్వాలని ఉంది అంటూ తన అభిలాష ను ఆయన మరో సారి వ్యక్తం చేశారు.
ప్రధాన మంత్రి శ్రీ నరేంద్ర మోదీ, ఆస్ట్రేలియా ప్రధాని శ్రీ స్కాట్ మారిసన్ ల మధ్య 2020 జూన్ 4 న జరిగిన వర్చువల్ సమిట్ లో ద్వైపాక్షిక సంబంధాల ను ఒక సమగ్రమైన వ్యూహాత్మక భాగస్వామ్యం స్థాయి కి పెంచడం జరిగింది. దీనిలో భాగం గా భారతదేశం, ఆస్ట్రేలియా లు పరస్పర ప్రయోజనార్థం వ్యాపారం, పెట్టుబడుల ప్రవాహాన్ని ప్రోత్సహించడానికి వచనబద్ధత ను ప్రకటించారు. అంతేకాకుండా ఒక ద్వైపాక్షిక సమగ్ర ఆర్థిక సహకారపూర్వక ఒప్పందం  పై మరోసారి జతపడాలనే నిర్ణయాన్ని కూడా తీసుకోవడమైంది. శ్రీ టోనీ ఎబట్ ప్రస్తుత పర్యటన ఈ భాగస్వామ్య మహత్త్వాకాంక్ష కు అద్దం పడుతోంది.
ప్రధాన మంత్రి కార్యాలయం
కెన్యా పూర్వ ప్రధాని శ్రీ రైలాఅమోలో ఒడింగా కు మరియు ప్రధాన మంత్రి శ్రీ నరేంద్ర మోదీ కి మధ్య జరిగిన సమావేశం
ప్రస్తుతం భారతదేశానికి ప్రైవేటు సందర్శన కు విచ్చేసినటువంటి కెన్యా పూర్వ ప్రధాని శ్రీ రైలా అమోలో ఒడింగా తో ప్రధాన మంత్రి శ్రీ నరేంద్ర మోదీ ఈ రోజు న భేటీ అయ్యారు. ఈ నేత లు ఇద్దరూ దశాబ్దాలు గా స్నేహపూర్వక వ్యక్తిగత సంబంధాల ను నెరపుతున్నారు.
దాదాపు గా మూడున్నర సంవత్సరాల తరువాత శ్రీ ఒడింగా ను కలుసుకోగలిగినందుకు గాను ప్రధాన మంత్రి శ్రీ నరేంద్ర మోదీ తన సంతోషాన్ని వ్యక్తం చేశారు. 2008వ సంవత్సరం నాటి నుంచి శ్రీ ఒడింగా తో అటు కెన్యా లో మరి ఇటు భారతదేశం లో జరిగిన మాటామంతీ లను, అలాగే 2009వ సంవత్సరం లోను మరియు 2012వ సంవత్సరం లోను వైబ్రన్ట్ గుజరాత్ సమిట్ కు శ్రీ ఒడింగా అందించిన సమర్థన ను ప్రధాన మంత్రి శ్రీ నరేంద్ర మోదీ గుర్తు కు తెచ్చుకొన్నారు.
పరస్పర హితం ముడిపడ్డ ఇతర అంశాల పై ఇద్దరు నేత లు చర్చ లు జరిపారు. భారతదేశం- కెన్యా సంబంధాల ను మరింత గా బలపరచడం కోసం ప్రధాన మంత్రి తన నిబద్ధత ను వెలిబుచ్చారు.
శ్రీ ఒడింగా మంచి ఆరోగ్యం తో ఉండాలని, ఆయన భావి ప్రయాస లు ఫలించాలంటూ ప్రధాన మంత్రి శ్రీ నరేంద్ర మోదీ తన శుభాకాంక్షల ను వ్యక్తం చేశారు.
ప్రధాన మంత్రి కార్యాలయం
జులై 1 వ తేదీ నాడు జరిగే పదిహేడో ఇండియన్ కో ఆపరేటివ్ కాంగ్రెస్ ను ఉద్దేశించి ప్రసంగించనున్న ప్రధాన మంత్రి
‘అమృత్ కాలం: ఒక చైతన్య వంతమైనటువంటి భారతదేశాన్నిఆవిష్కరించడం కోసం సహకారం ద్వారా సమృద్ధి’ అనే అంశం ఈ సభ కు ఇతివృత్తంగా ఉంది
జూలై 1 వ తేదీ నాడు సహకార సంఘాల అంతర్జాతీయ దినం సందర్భం లో ఉదయం 11 గంటల వేళ కు న్యూ ఢిల్లీ లోని ప్రగతి మైదాన్ లో జరిగే పదిహేడో ఇండియన్ కోఆపరేటివ్ కాంగ్రెసు ను ఉద్దేశించి ప్రధాన మంత్రి శ్రీ నరేంద్ర మోదీ ప్రసంగించనున్నారు.
‘సహకార్ సే సమృద్ధి’ సంబంధి దార్శనికత పట్ల ప్రధాన మంత్రి కి ఉన్నటువంటి ప్రగాఢ విశ్వాసం తో స్ఫూర్తి ని పొందిన ప్రభుత్వం దేశం లో సహకార ఉద్యమాని కి ప్రోత్సాహాన్ని ఇచ్చేందుకు నిరంతరాయం గా చర్యల ను చేపడుతూ వస్తోంది. ఈ ప్రయాస కు బలాన్ని ఇవ్వడానికని ప్రత్యేకం గా సహకార మంత్రిత్వ శాఖ నంటూ ఒక మంత్రిత్వ శాఖ ను ప్రభుత్వం ఏర్పాటు చేసింది. ప్రధాన మంత్రి ఇండియన్ కోఆపరేటివ్ కాంగ్రెస్ కార్యక్రమం లో పాలుపంచుకోవడం ఈ దిశ లో మరో ముందడుగు అని చెప్పాలి.
పదిహేడో ఇండియన్ కోఆపరేటివ్ కాంగ్రెస్ ను 2023 జూలై 1 మరియు 2వ తేదీల లో నిర్వహించడం జరుగుతుంది. సహకార ఉద్యమం లో వివిధ ధోరణుల ను గురించి చర్చించి, ప్రస్తుతం ఆచరిస్తున్న ఉత్తమ అభ్యాసాల ను చాటిచెప్పడం, ఈ రంగం లో ఎదురవుతున్న సవాళ్ళ ను గురించి చర్చోపచర్చల ను జరపడం మరియు భారతదేశం లో సహకార ఉద్యమం యొక్క వృద్ధి కై రాబోయే కాలం లో అమలుపరచవలసిన విధాన పరమైనటువంటి దిశ ను రూపొందించుకోవడం ఈ కాంగ్రెస్ యొక్క ధ్యేయాలు గా ఉన్నాయి. ‘‘అమృత కాలం: ఒక చైతన్య వంతమైనటువంటి భారతదేశాన్ని ఆవిష్కరించడం కోసం సహకార రంగం ద్వారా సమృద్ధి ని సాధించడం’’ అనే ప్రధాన ఇతివృత్తం పై ఆధారపడే ఏడు సాంకేతిక సదస్సుల ను ఏర్పాటు చేయడం జరుగుతుంది. దీనిలో 3600 కు పైగా స్టేక్ హోల్డర్స్ పాలుపంచుకొంటారు. వారి లో ప్రాథమిక స్థాయి మొదలుకొని జాతీయ స్థాయి వరకు విస్తరించినటువంటి సహకార సంఘాలు, అంతర్జాతీయ సహకార సంస్థల ప్రతినిధులు, ఇంటర్ నేశనల్ కోఆపరేటివ్ అలయన్స్ ప్రతినిధులు, మంత్రిత్వ శాఖ లు, విశ్వవిద్యాలయాలు, ప్రముఖ సంస్థ లు, తదితర వర్గాల ప్రతినిధులు కూడా కలసి ఉంటారు.
జల శక్తి మంత్రిత్వ శాఖ
జల జీవన్ మిషన్ అమలుపై అరుణాచల్ ముఖ్యమంత్రితో చర్చలు జరిపిన కేంద్ర జల శక్తి శాఖ మంత్రి
2023 నాటికి 100% కవరేజీ సాధించడానికి అరుణాచల్ ప్రదేశ్ ప్రణాళికలు
అరుణాచల్ రాష్ట్రంలో జల జీవన్ మిషన్ అమలుపై కేంద్ర జల శక్తి శాఖ మంత్రి శ్రీ గజేంద్ర సింగ్ షెకావత్ అరుణాచల్ ముఖ్యమంత్రిశ్రీ పేమా ఖండూతో సోమవారం వీడియో కాన్ఫరెన్సు ద్వారా చర్చలు జరిపారు. ప్రస్తుతం కోవిడ్ వ్యాధికి చికిత్స పొందుతున్న శ్రీ షెకావత్ ఆసుపత్రినుంచి చర్చల్లో పాల్గొన్నారు. జల శక్తి మంత్రిత్వ శాఖ సహాయ మంత్రి శ్రీ రతన్ లాల్ కూడా చక్షుష సమావేశంలో పాల్గొన్నారు. మంత్రిత్వ శాఖకు చెందిన అదనపు కార్యదర్శి మరియు మిషన్ డైరెక్టర్ శ్రీ రతన్ లాల్ మరియు ఇతర అధికారులు కూడా సమావేశానికి హాజరయ్యారు. అరుణాచల్ ప్రదేశ్ నుంచి రాష్ట్ర మంత్రి, చీఫ్ సెక్రెటరీ మరియు ఇతర సీనియర్ అధికారులు సమావేశంలో పాల్గొన్నారు.
గ్రామీణ ప్రాంతాల ప్రజల జీవనాన్ని మెరుగుపరిచే ఉద్దేశంతో వారికి అన్ని మౌలిక సౌకర్యాలు కల్పించడానికి భారత ప్రభుత్వం కట్టుబడి ఉంది. మంచినీటి సరఫరా కోసం ప్రభుత్వం ప్రధానంగా జల జీవన్ మిషన్ కార్యక్రమాన్ని ప్రారంభించి రాష్ట్ర ప్రభుత్వాల భాగస్వామ్యంలో పరిశుభ్రమైన మంచినీరు క్రమం తప్పకుండా సరఫరా చేస్తున్నది. ఈ కార్యక్రమం ఉద్దేశం ఇంటింటికీ కుళాయి ద్వారా మంచి నీరు సరఫరా చేయడం.
2023 నాటికి రాష్ట్రంలోని అన్ని ఇళ్లకు కుళాయి ద్వారా మంచి నీరు సరఫరా చేయాలని అరుణాచల్ ప్రదేశ్ రాష్ట్ర ప్రభుత్వం సంకల్పించింది. రాష్ట్రంలో ఈ కార్యక్రమం ప్రగతిపై గురించి రాష్ట్ర ముఖ్యమంత్రితో కేంద్ర మంత్రి సవివరంగా చర్చలు జరిపారు. గ్రామీణుల జీవితాలను మెరుగుపరిచే ఈ కార్యక్రమం ప్రాముఖ్యతను ఉద్ఘాటిస్తూ రాష్ట్రంలో ప్రస్తుతం అమలవుతున్న నీటి సరఫరా పథకాలను పెంచాలని కేంద్రమంత్రి గట్టిగా చెప్పారు. రాష్ట్రంలో 5,457 గ్రామాలలో 3,823 గ్రామాలకు పైపులైన్ల ద్వారా నీటి సరఫరా జరుగుతోంది. రాష్ట్రంలోని 2.17 లక్షల కుటుంబాలలో కేవలం 42,244  కుటుంబాలకు కుళాయి కనెక్షన్లు ఉన్నాయి. రాష్ట్రంలో ఇంకా మిగిలి ఉన్న పేద మరియు అణగారిన వర్గాల చెందిన కుటుంబాలకు వీలయినంత త్వరగా కుళాయి కనెక్షన్లు ఇవ్వడానికి ఆ పనిని ఉద్యమ రీతిలో చేపట్టాలని కేంద్ర మంత్రి విజ్ఞప్తి చేశారు.
ఈ లక్ష్య సాధనలో రాష్ట్రప్రభుత్వానికి అన్ని రకాల సహాయం అందించడానికి కేంద్ర ప్రభుత్వం కట్టుబడి ఉందని శ్రీ షెకావత్ ఉద్ఘాటించారు. జరుగుతున్న పని, ఇచ్చిన కనెక్షన్లతో పాటు రాష్ట్ర ప్రభుత్వ నిధుల ఖర్చుతో సరితూగే విధంగా కేంద్ర ప్రభుత్వం నిధులు సమకూరుస్తుంది. అరుణాచల్ ను అన్ని ఇళ్లకు కుళాయి కనెక్షన్లు ఉన్న రాష్ట్రంగా మార్చేందుకు కేంద్రం అన్ని రకాల మద్దతు ఇవ్వగలదని ముఖ్యమంత్రికి జల శక్తి మంత్రి హామీ ఇచ్చారు. అరుణాచల్ ప్రదేశ్ రాష్ట్రంలోని 2.17 లక్షల గ్రామీణ కుటుంబాలలో కేవలం 43,244  కుటుంబాలకు మాత్రమే కుళాయి కనెక్షన్లు ఉన్నాయి. 2020-21 సంవత్సరంలో 76,912 కుటుంబాలకు కుళాయి కనెక్షన్లు ఇవ్వాలని సంకల్పించారు.